Borspyne | Health24
Posted by: Cornel | 2009/06/24
Goeie goed is skaars :) eintlik gaan dit baie goed met my. Ek drink " Herbalife" se produkte wat baie anti-oksidante en goeie goed bevat en was nog nie een dag siek hierdie winter nie!
My navraag vir vandag: dis nou al 15 maande na die operasie en my bors pyne elke dag al vir die afgelope 15 maande. Dit brand en ek moet dit letterlik vryf voor dit beter voel. Ek is oortuig daarvan dat dit net die sternum-drade is, want dit is hoog bo, amper in my kuiltjie en bietjie na regs, maar min of meer op dieselfde plek.
Ek het die laaste ruk bietjie gewig verloor en dis asof my vel op my borsbeen baie " dun" geraak het en die pyne meer prominent is.
Ons het verlede jaar gepraat oor die verskeie opsies voor ' n mens die uiterste laat doen (nl. sternum drade verwyder).
Is dit nog net deel van die " gesond word" of gaan hierdie drade vir altyd pla en seer maak?
Dankie Doc. Lekker dag :)
Lekker om weer van jou te hoor. Jy het dalk bietjie inflammasie in die gewriggie tussen die borsbeen en die ribbe -die drade sit dalk bietjie meer stremming daarop. Probeer bietjie Arnica of Voltaren gel op die area. Ek dink dit is gesond - die insidensie van chroniese post torakotomie pyn is 50%, so dit is baie algemeen en dit gebeur maar omdat hulle deur oppervlakkige senuwees moet sny en ook die been moet deursny. (http://www.anesthesiaweb.com/new_direction/lit/01jan/rr-00dec22-LR-chronicpain.shtml)
As pynpille en anti inflammatoriese middels nie help nie, kan jou dokter jou dalk vir 'n proeftydperk op Tryptanol 25 mg saans sit - dit is 'n ouerige antidepressant maar dit werk goed vir senuwee pyne soos na 'n amputasie of gordelroos omdat dit jou pyndrempel verhoog en abnormale pyn impulse onderdruk.